Elsau
Elsau isch e politischi Gmäind im Bezirk Wintertuur im Kanton Züri, Schwiiz.

Geografi 
Elsau liit an de Öilach. Zue de Gmäind ghööred d Döörfer Elsau, Rümike (Rümikon), Räätschte (Räterschen), Unterschottike (Unterschottikon) und Oberschottike (Oberschottikon). S Piet vo de Gmäind umfasst 55,8 % landwirtschaftlichi Flèchi, 24,5 % Wald, 13,2 % Sidligsflechi, 5,8 % Vercheersflechi und 0,5 % Gwässerflechi.

Gschicht 
Elsau isch zum eschte Mal gnamset worde im Jaar 1043 als Elnesouva, Rümike 829 als Rumaninchovun. Unter- und Oberschottike sind 1922 zue Elsau choo.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 15,2 % (Stand 2011).

Religion 
46,9% vo de Iiwooner sind evangelisch-reformiert, 24,9% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 3,7 %, CVP 2,2 %, EDU 2,9 %, EVP 3,2 %, FDP 13,0 %. GLP 11,0 %, GP 8,1 %, SP 18,1 %, SVP 37,3 %, Suschtigi 0,6 %.

Gmäindspresidänt isch de Hansueli Sommer (Stand 2012).

Wirtschaft 
D Arbetslosigkäit isch im Jaar 2010 bi 3,3 % gläge.

Tieläkt 
De züritüütsch Tieläkt vo Elsau ghört zue de Winterthurer Mundarte.

Literatur 
 Hans Martin Gubler: Die Kunstdenkmäler des Kantons Zürich – Der Bezirk Winterthur, Nördlicher Teil. (= Kunstdenkmäler der Schweiz, Band 79.) Gesellschaft für Schweizerische Kunstgeschichte GSK, Bern 1986, ISBN 3-7643-1812-0. S. 334–363.

Weblink 

 www.elsau.ch

Fuessnote 

Ort (Kanton Züri)